11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ. 4047 της 11 Ιουν./8 Ιουλ. 1959 Περί ατελούς εισαγωγής μηχανικού εξοπλισμού βιομηχανικών και βιοτεχνικών επιχειρήσεων προς εκσυγχρονισμόν των. Έχοντες υπ’ όψιν τας διατάξεις του άρθρ. 1 του Νομ. 3949/1959, αποφασίζομεν: Άρθρ.1.-Η από δασμών και λοιπών φόρων και εισφορών εισπραττομένων κατά την εισαγωγήν, απαλλαγήν καινουργούς μηχανικού εξοπλισμού, εισαγομένου υπό των βιομηχανικών και βιοτεχνικών επιχειρήσεων, προς εκσυγχρονισμόν των, η προβλεπομένη υπό των διατάξεων των άρθρ. 1 του Νόμ. 3949/1959 «περί ατελούς εισαγωγής μηχανικού εξοπλισμού προς εκσυγχρονισμόν των βιομηχανικών και βιοτεχνικών εγκαταστάσεων κλπ.», παρέχεται κατά την εν τοις επομένοις άρθροις οριζομένην διαδικασίαν. Άρθρ.2.-1.Πάσα βιομηχανία ή βιοτεχνία, υφισταμένη κατά την ημέραν ενάρξεως ισχύος του Νόμ. 3949/1959 (17.4.59) και επιθυμούσα να τύχη της κατά το προηγούμενον άρθρον απαλλαγής υποχρεούται να υποβάλη εις το Υπουργείον Βιομηχανίας (Διεύθυνσις Βιομηχανίας) αίτησιν εις διπλούν, μετά τιμολογίου εις την Ελληνικήν των εισαχθησομένων ειδών ωσαύτως εις διπλούν, εις την αίτησιν ταύτην δέον να αναφέρωνται: α)η πόλις και η θέσις (οδός και αριθμός) ένθα εύρηται αύτη εγακτατεστημένη, β)το είδος των εργασιών ταύτης, γ)τα είδη άτινα πρόκειται να εισαχθώσιν ατελώς εν λεπτομέρεια κατά την εμπορικήν ή επιστημονικήν ονομασίαν αυτών, μετά μνείας του βάρους των, μικτού και καθαρού, της αξίας των OIF ή FOB και των διακριτικών σημείων και αριθμών των περιεχόντων αυτά δοχείων, δ)το επιτελούμενον δι’ αυτών έργον (π.χ. νηματοποίησις, ύφανσις κλπ.), ε)το τελωνείον μέσω του οποίου θα πραγματοποιηθή η εισαγωγή, ς)εάν τα εισαγόμενα προορίζωνται προς αντικατάστασιν ομοίων ή ομοειδών μηχανημάτων ή άλλων εξαρτημάτων και ποίων (αριθμοί, σημεία τούτων κλπ.) του ήδη χρησιμοποιουμένου παλαιού μηχανικού εξοπλισμού της αιτούσης, ζ)ο προορισμός των αντικατασταθησομένων παλαιών μηχανημάτων, εάν δηλαδή ταύτα θα εξαχθώσιν ή θα καταστραφώσι και η)εάν τα αντικαθιστάμενα ή ωρισμένα εκ τούτων και ποία, έχωσιν εισαχθή ατελώς ή όχι. Αίτησις μη περιέχουσα άπαντα τ’ ανωτέρω στοιχεία, θεωρείται ελλειπής. 2.Το Υπουργείον Βιομηχανίας παραπέμπει την αίτησιν εις το παρ’ αυτώ Συμβούλιον Βιομηχανίας, ίνα αποφανθή περί της συνδρομής ή μη των προϋποθέσεων του Νόμου, δια την ατελή εισαγωγήν των εν τη αιτήσει ταύτη αναφερομένων. 3.Το Συμβούλιον Βιομηχανίας, βάσει των υπ’ όψιν αυτού τεθέντων στοιχείων (αιτήσεως, τιμολογίου κλπ.) ως και ετέρων τοιούτων, ων την έρευνα δι’ εκάστην συγκεκριμένην περίπτωσιν, κρίνει αναγκαίαν (στοιχεία περί της λειτουργίας και αποδόσεως του μηχανήματος-αυτοψία κλπ.) γνωμοδοτεί: α)εάν η αιτούσα εμπίπτη εις τας διατάξεις του Νόμ. 3949/1959, εάν τουτέστιν είναι βιομηχανία ή βιοτεχνία υφισταμένη κατά την έναρξιν της ισχύος αυτού, β)εάν τα εισαγόμενα προορίζωνται προς αντικατάστασιν ομοίων ή ομοειδών μηχανημάτων, ή ομοίων ή ομοειδών εξαρτημάτων μηχανημάτων και γ)εάν δια των εισαγομένων επέρχεται πράγματι εκσυγχρονισμός της αιτούσης επιχειρήσεως. Το Συμβούλιον Βιομηχανίας επί τη συνδρομή απασών των ανωτέρω προϋποθέσεων, γνωμοδοτεί υπέρ της ατελούς εισαγωγής των εν τη αιτήσει αναφερομένων υπό τον όρον: 1)ότι τα εισαχθησόμενα, κατά τον τελωνισμόν θα ευρεθώσι καινουργή και σύμφωνα προς τα εν τη αιτήσει και τω τιμολογίω αναφερόμενα και 2)της εξαγωγής ή της αχρηστεύσεως των αντικαθισταμένων, καθορίζουν συνάμα και τον προσφορώτερον τρόπον αχρηστεύσεώς των (τεμαχισμόν κλπ.) εις περίπτωσιν καθ’ ην ήθελεν αυτή αποφασισθή, ή σφραγίσεως προσωρινώς μέχρι της εξαγωγής ή καταστροφής. 4.Αι γνωμοδοτήσεις του Συμβουλίου τούτου γενόμεναι δεκταί παρά του Υπουργού Βιομηχανίας και διαβιβαζόμεναι παρ’ αυτού εις την αρμοδίαν Τελωνειακήν Αρχήν, μέσω της οποίας πρόκειται να πραγματοποιηθή η εισαγωγή, μετά ενός αντιτύπου της αιτήσεως και του τιμολογίου, δεόντως τεθεωρημένου παρά του Υπουργείου Βιομηχανίας, επέχουσι θέσιν εντολής προς παράδοσιν παρ’ αυτής ατελώς του εισαγομένου μηχανικού εξοπλισμού, υπό τους όρους τους αναφερομένους εις την γνωμοδότησιν του Συμβουλίου Βιομηχανίας, ήτοι καινουργής εξοπλισμός κλπ. και εφ’ όσον κατά τον τελωνισμόν ήθελον ευρεθή σύμφωνα προς τα εις την γνωμοδότησιν ταύτην αναφερόμενα. Άρθρ.3.-1.Η παράδοσις του εισαγομένου μηχανικού εξοπλισμού θα γίνηται επί προσωρινή ατελεία και έναντι αξιοχρέου προσωπικής εγγυήσεως δια τους δασμούς και λοιπούς φόρους. 2.Η ατέλεια αύτη θα οριστικοποιήται, επί τη προσαγωγή εις το Τελωνείον εισαγωγής, των κάτωθι δικαιολογητικών:α)βεβαιώσεως της αρμοδίας κατά τόπον υπηρεσίας (ηλεκτρο-μηχανολογικού Γραφείου - ηλεκτρομηχανολογικής υπηρεσίας–υπηρεσίας Μηχανολογικών εγ(Μετά τη σελ. 458(α) Σελ. 458,01 140-63 Ατέλειες υπέρ της βιομηχανίας 30.Ζ.θ.11 καταστάσεων Αθηνών-Νομομηχανικού) εξουσιοδοτημένης προς τούτο βάσει της παρούσης, περί του ότι τα ατελώς παραληφθέντα μηχανήματα εγκαταστάθησαν εις την επιχείρησιν της αιτούσης βιομηχανίας, ή βιοτεχνίας, και χρησιμοποιούνται δι’ ον σκοπόν παρελήφθησαν και ότι πάντα ταύτα ευρέθησαν καινουργή και γενικώς πληρούσι πάντας τους όρους της γνωμοδοτήσεως του Συμβουλίου Βιομηχανίας. β)Αντιγράφου της οικείας διασαφήσεως εξαγωγής, δι’ όσα μηχανήματα ή εξαρτήματα του αντικατασταθέντος παλαιού, μηχανικού εξοπλισμού εξήχθησαν εις το εξωτερικόν ή πρωτοκόλλου καταστροφής περί ου το άρθρ. 5 της παρούσης δια τα καταστρεφέντα και γ)βεβαιώσεως της επιχειρήσεως περί καταγραφής των ατελώς παραληφθέντων εις τα παρ’ αυτής τηρούμενα βιβλία υλικού και ατελειών. 3.Τ’ ανωτέρω δικαιολογητικά δέον να προσάγωνται εις το Τελωνείον εντός εξαμήνου από της παραλαβής των μηχανημάτων. Η προθεσμία αύτη δύναται να παρατείνηται κατά την κρίσιν του Τελώνου, εφ’ όσον συντρέχωσιν αποχρώντες προς τούτο λόγοι. Αρμόδιαι Τελωνειακαί Αρχαί, δια την εισαγωγήν, κατά την παρούσαν, ατελώς εισαγομένου μηχανικού εξοπλισμού, είναι εκείναι μέσω των οποίων επιτρέπεται, βάσει της περί αρμοδιότητος των τελωνειακών αρχών κειμένης νομοθεσίας, η εισαγωγή ομοίων ειδών (μηχανημάτων κλπ.) επί καταβολή δασμών. Άρθρ.4.-Η παράδοσις των ατελώς εισαγομένων μηχανημάτων κλπ. ενεργείται μετά προηγουμένην κατάθεσιν των προς τούτο απαιτουμένων τελωνειακών εγγράφων και την τήρησιν απασών των διατυπώσεων των προβλεπομένων υπό της υπ’ αριθ. Δ. 6220/1955 αποφάσεως του Υπουργού των Οικονομικών (σύνταξις πρακτικού παραδόσεως και παραλαβής, αποστολής στοιχείων εις το Τελωνείον Ερευνών και Αναζητήσεων δια την περαιτέρω παρακολούθησιν των ατελώς εισαγομένων κλπ.). Άρθρ.5.-1.Η αχρήστευσις του αντικαταθισταμένου παλαιού μηχανικού εξοπλισμού, εφ’ όσον αποφασισθή αύτη, θα γίνηται παρουσία τεχνικού κατά κανόνα υπαλλήλου της Διευθύνσεως Βιομηχανίας ή Βιοτεχνίας του Υπουργείου Βιομηχανίας ή των αρμοδίων κατά τόπους υπηρεσιών του Υπουργείου τούτου, μερίμνη της ενδιαφερομένης επιχειρήσεως. Προς τούτο η ενδιαφερομένη βιομηχανία, θα ειδοποιή εγκαίρως την αρμοδίαν υπηρεσίαν, ίνα αποστείλη τεχνικόν όργανον της, δια την παρουσία τούτου καταστροφήν των αντικαθιστωμένων ομοίων ή ομοειδών προς τα εισαχθέντα, μηχανημάτων ή εξαρτημάτων. Σελ.458,02 140-64 2.Η καταστροφή θα γίνηται δια τεμαχισμού ή άλλου τρόπου ον εισηγήθη το Συμβούλιον Βιομηχανίας και κατά τρόπον ώστε να καθίσταται αδύνατος η χρησιμοποίησις του μηχανήματος ή των εξαρτημάτων του, δι’ ην χρήσιν προωρίζετο, θα πιστοποιήται δε δια σχετικού πρακτικού (πρωτοκόλλου) συντασσομένου εις διπλούν και υπογραφομένου υπό εκπροσώπου της ενδιαφερομένης επιχειρήσεως και του παραστάντος δημοσίου οργάνου. Εις το πρακτικόν θα αναφέρωνται λεπτομερώς τα τεμαχιζόμενα μηχανήματα και εξαρτήματα μετά των διακριτικών αυτών στοιχείων, εφ’ όσον υπάρχουσι (αριθμοί, σημεία κλπ.) και έναντι τούτων, τα αντικαταστήσαντα αυτά όμοια ή ομοειδή καινουργή μηχανήματα. Εκ των στοιχείων δε τούτων και της συγκρίσεως, δέον να προκύπτη ότι τα τεμαχιζόμενα μηχανήματα είναι τα αναφερόμενα εις την προς το Υπουργείον Βιομηχανίας υποβληθείσαν αίτησιν προς χορήγησιν της ατελείας. Εκ των δύο αντιτύπων το έν θα παραδίδηται εις το Τελωνείον εισαγωγής προς οριστικοποίησιν της ατελείας των παραληφθέντων μηχανημάτων, το δε έτερον εις τον ενδιαφερόμενον. 30.Ζ.θ.11 Ατέλειες υπέρ της βιομηχανίας 3.Εάν τα αχρηστευόμενα μηχανήματα έχωσι κατά το παρελθόν εισαχθή ατελώς, κατά τον τεμαχισμόν των, θα παρίσταται, προκειμένου περί της περιοχής Αθηνών-Πειραιώς, υπάλληλος του Τελωνείου Ερευνών και Αναζητήσεων, εις πάσαν δε άλλην περίπτωσιν υπάλληλος του πλησιεστέρου Τελωνείου και εν ελλείψει της Οικονομικής Εφορίας ή Αστυνομικής Αρχής, ειδοποιουμένης της υπηρεσίας ταύτης εγκαίρως, υπό της ενδιαφερομένης επιχειρήσεως, το δε οικείον πρακτικόν, θα υπογράφηται και υπό του υπαλλήλου τούτου. Εις την περίπτωσιν ταύτην το πρακτικόν καταστροφής θα συντάσσηται εις τριπλούν, το δε τρίτον αντίτυπον θα παραδίδηται ή θα διαβιβάζηται εις το Τελωνείον Ερευνών και Αναζητήσεων, δια την εν καιρώ πίστωσιν της οικείας μερίδος του δικαιούχου ατελείας, εφ’ όσον υπάρχουσι παρά τω Τελωνείω τούτω σχετικά στοιχεία. Εις τας περιπτώσεις ατελούς εισαγωγής, κατά το παρελθόν των μηχανημάτων τα εκ του τεμαχισμού προκύπτοντα τεμάχια των, μηχανημάτων τούτων ή θα διατίθηνται εις σιδηροβιομηχανίας προς ανάτηξιν, τηρουμένων των όρων της υπ’ αριθ. Τ. 1619/1938 αποφάσεως του Υπουργού των Οικονομικών, ή θα τελωνίζωνται επί καταβολή των οικείων δασμών και φόρων. 4.Το αρμόδιον Τελωνείον άμα τη καταβολή δασμών ή τη τηρήση της διαδικασίας προς ανάτηξιν, θα ειδοποιή σχετικώς το Τελωνείον Ερευνών και Αναζητήσεων, το οποίον θα πιστώνη την οικείαν μερίδα του δικαιούχου ατελείας δια των εν τω ως άνω πρακτικώ αναφερομένων, μηχανημάτων. 5.Προσωρινώς και μέχρι της εξαγωγής ή αχρηστεύσεως των αντικατασταθέντων παλαιών μηχανημάτων κλπ. δύναται να γίνη και σφράγισις τούτων, εφ’ όσον ήθελεν αποφανθή προς τούτο το Συμβούλιον Βιομηχανίας. Άρθρ.6.-1.Η εις άλλας χρήσεις, πλην εκείνων εις ας ειδικώς εισήχθησαν, χρησιμοποίησις, ή εις την γενικήν εν τω Κράτει κατανάλωσιν διάθεσις ειδών εισαγομένων ατελώς βάσει των εν αρχή της παρούσης αναφερομένων διατάξεων, άνευ πληρωμής των οικείων δασμών και φόρων, ή άνευ εκπληρώσεως προαπαιτουμένης τυχόν ετέρας διατυπώσεως (έγκρισις ατελούς μεταβιβάσεως, εν περιπτώσει μεταβιβάσεως εις δικαιούχον ατελείας κλπ.) εκτός των εν άρθρ. 100 και επομ. του Νομ. 1165 «περί Τελωνειακού Κώδικος) ή αλλαχού προβλεπομένων κυρώσεων, συνεπάγεται την άρσιν της παρασχεθείσης ατελείας και την είσπραξιν των οικείων δασμών και φόρων των αναλογούντων εις τα ατελώς εισπραχθέντα μηχανήματα κατά τα εν άρθρ. 5 του Α.Ν. 896/1937 ως ετροποποιήθη μεταγενεστέρως, οριζόμενα. 2.Πάσα πληρωμή δασμών, αφορώσα εις ατελώς εισαχθέντα μηχανήματα προς εκσυγχρονισμόν, είτε εκουσίως γενομένη, είτε διωκτικώς, δέον να ανακοινώται εις το Τελωνείον Ερευνών και Αναζητήσεων, δια την ενημέρωσιν των παρ’ αυτού τηρουμένων βιβλίων. Άρθρ.7.-Η ισχύς της παρούσης ανατρέχει από 17.4.59, αφ’ ης ίσχυσεν ο Νόμ. 3949/1959. 